บอน จูโก

บอน จูโก (อักษรโรมัน: Von Jour Caux; ) เป็นนามแฝงของ โทชิโร ทานากะ (; เกิด 27 มกราคม 1934) เป็นศิลปินและสถาปนิกชาวญี่ปุ่น ที่เป็นที่รู้จักในชื่อเกาดีแห่งญี่ปุ่น

นามแฝง
นามแฝง Von Jour Caux (อาจออกเสียงเป็น ฟ็อน ฌูร์ โค) มีที่มาจากแนวคิดที่ผสานคัมภีร์สันสกฤตโบราณ อุปนิษัท กับชื่อหลังเสียชีวิตของพ่อเลี้ยงของเขาWada Nahoko, Urban Monuments by Japan’s Gaudí: The Works of Japanese Architect Von Jour Caux, Nippon.com, 5 July 2019 กล่าวคือ พรหมัน ตรงกับอักษรจีน บอน (Von) ส่วน จู (Jour) แปลว่า "ชีวิตที่ได้พร" และ โก (Caux) แปลว่า "เชือก" เมื่อรวมกันจึงแปลว่า "เชือกที่ขึงตึงระหว่างชีวิตที่ได้พรกับความจริงสูงสุด (พรหมัน)" นอกจากนี้ จูโก (Ju-Kou) ยังเป็นชื่อพุทธหลังเสียชีวิตของพ่อเลี้ยงเขาTOURExplore a unique architect’s buildings , Accesspoint.jp

ชีวประวัติ
บอน จูโก จบการศึกษาจากมหาวิทยาลัยวาเซดะ และเปิดบริษัทสถาปนิกของตนเองในปี 1958 on the database of kotobank.jp.

เขาเดินทางไปชิคาโกในปี 1962 โดยได้รับอิทธิพลจากลุดวิก มีส ฟัน แดร์ โรเฮอ ที่นั่น เขาศึกษาจิตรกรรม ประติมากรรม และหัตถศิลป์ที่วิทยาลัยสถาบันศิลปะชิคาโก ที่ซึ่งเขาพบกับภรรยาในอนาคต ในปี 1971 เขาละทิ้งการทำงานสถาปัตยกรรมแบบปกติเดิม และร่วมกับภรรยาตั้งคณะศิลปินและช่างศิลป์ในชื่อ อาร์ตคอมเพล็กซ์ (Art Complex) ในปี 1974 ปีเดียวกับที่เขาเริ่มใช้นามแฝง บอน จูโก

ผลงานแรกของคณะคือ วาเซดะเอลโดราโด (ドラード早稲田; Waseda El Dorado) ในโตเกียว สร้างขึ้นจากแนวคิดเมืองทองคำในอุดมคติ ในปี 1985 เขาออกแบบบ้านมุโกไดเพื่อผู้สูงอายุ (Mukōdai Home For the Aged) ในฮิกาชิยาโมโตะ ที่เขามุ่งเน้นไปที่ปรากฏการณ์ช่วงสุดท้ายของชีวิตที่เกิดขึ้นภายในอาคาร ในปี 1990 เขาออกแบบอาคารที่อยู่อาศัย ลาปอร์ตาอีซูมิ (La Porta Izumi) ในโตเกียว ซึ่งมีฟาซาดที่เป็นเอกลักษณ์ มีประติมากรรมรูปสตรีงอตัว สยายผมลงมาราวกับน้ำตก ผสมผสานกับเปลวเพลิงจากคบเพลิงที่ชั้นล่าง ๆ ของอาคาร ในปี 1992 เขาออกแบบอาคารไมด์วา (Mind Waa) ในโตเกียวด้วยความร่วมมือกับเจ้าของอาคาร

ผลงานออกแบบอื่น ๆ ของเขา รวมถึงอาคาร เลอบอยส์ ฮิรากิ มินามิอิเกบูกูโระ (Le bois Hiraki Minamiikebukuro Building) ในโทชิมะClark Parker, The Top 10 Buildings in Tokyo 建築めぐり 東京, Thetokyofiles.com, 3 February 2015 และอาคารสึกาดะ (Tsukada) ในโตเกียวที่มีลักษณะทางสถาปัตยกรรมอ่อนโยนกว่าTsukada Building, Fc2.com

รูปแบบ
บอน จูโก ได้รับการกล่าวขานว่าเป็นเกาดีของญี่ปุ่น ผลงานของเขาให้ความสำคัญกับตรรกะการสร้างรูปที่เหมือนกัน กระนั้น การออกแบบของเขาเต็มไปด้วยองค์ประกอบของลัทธิวิญญาณนิยมและพุทธศาสนาแบบวัชรยาน ลักษณะงานของเขาเป็นแบบต่อต้านสมัยใหม่ และอาจจัดเป็นประเภทอาร์ตนูโว Rythms[sic] of Vision, Fgautron.com, 13 september 2007

อ้างอิง

Category:บุคคลจากมหาวิทยาลัยวาเซดะ
Category:ศิลปินชาวญี่ปุ่น
Category:บุคคลจากโตเกียว